Document ID: /roh_data/filtered/fineweb-2-filterrobots_roh.jsonl.gz/35943

Uschè suveran sco la partida cunter Denis Isotomin n'è la segunda partida da Federer a Paris betg stada. Era sche Cilic n'è betg pli uschè ferms sco en ses megliers onns, è el tuttina stà ina sfida per il Svizzer. Blers winners e blers sbagls, uschia sa lascha resumar la partida dal Croat.
Federer ha bain giu da cumbatter – ha tut en tut dentant fatg ina buna impressiun. En la proxima runda frunta Federer sin il Tudestg Dominik Koepfer che ha gudagnà cunter l'American Taylor Fritz.
Er Djokovic suveran
Il numer in dal mund ha cuntanschì senza problems la proxima runda. Il Serb ha battì Puablo Cuevas da l'Uruguai en trais sets cun 6:3, 6:2 e 6:2. En la proxima runda frunta el sin il Lituan Ricardas Berankis.